
Text rozhodnutia
Súd: Krajský súd Bratislava Spisová značka: 1S/54/2018 Identifikačné číslo súdneho spisu: 1018200640 Dátum vydania rozhodnutia: 24. 05. 2018 Meno a priezvisko sudcu, VSÚ: JUDr. Zuzana Mališová ECLI: ECLI:SK:KSBA:2018:1018200640.1 Uznesenie Krajský súd v Bratislave v právnej veci žalobkyne: J. W., Q. Y. XX, XXX XX Q., proti žalovanému: Ministerstvo dopravy a výstavby Slovenskej republiky, Námestie slobody 6, 810 05 Bratislava, za účasti: 1. B. F., Q. Y. XX, XXX XX Q., 2. Železnice Slovenskej republiky, Klemensova 8, 813 61 Bratislava, v konaní o preskúmanie zákonnosti rozhodnutia žalovaného č. spisu: 08416/201/SV/22573 zo dňa 20.03.2018, takto r o z h o d o l : Krajský súd v Bratislave postupuje vec Krajskému súdu v Žiline. o d ô v o d n e n i e : 1. Žalobou doručenou tunajšiemu správnemu súdu dňa 26.04.2018 sa žalobkyňa domáha preskúmania zákonnosti rozhodnutia žalovaného č. 08416/201/SV/22573 zo dňa 20.03.2018 s návrhom na jeho zrušenie a vrátenie veci na nové prejednanie a rozhodnutie ohľadne výroku o náhrade za vyvlastňované pozemky, prípadne zrušenia druhostupňového rozhodnutia a uloženia povinnosti Okresnému úradu Žilina ako prvostupňovému správnemu orgánu v napadnutom rozhodnutí o vyvlastnení č. OU-ZA- OVBP2/V/2017/033573-012/DAA zo dňa 10.11.2017 zmeniť vo výroku výšku náhrady za vyvlastňovanie podľa znaleckého posudku. 2. Podľa § 97 Správneho súdneho poriadku (ďalej len „SSP“), ak tento zákon neustanovuje inak, správny súd kedykoľvek počas konania prihliada na to, či sú splnené podmienky, za ktorých môže správny súd konať a rozhodnúť (ďalej len „procesné podmienky“). 3. Podľa § 10 SSP, na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 4. Podľa § 13 ods. 1 SSP, miestne príslušným je krajský súd, v ktorého obvode má sídlo orgán verejnej správy, ktorý rozhodol v prvom stupni, ak tento zákon neustanovuje inak. 5. Podľa § 18 ods. 2 SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 6. Podľa § 18 ods. 5 SSP, právne účinky spojené s podaním žaloby alebo iného podania zostávajú pri postúpení veci zachované. 7. V uvedenej právnej veci správny súd po skúmaní procesných podmienok zistil, že nie je miestne príslušný na konanie o podanej žalobe. V prejednávanej veci rozhodoval v prvom stupni Okresný úrad Žilina, ktorý má sídlo v Žiline a teda miestne (aj vecne) príslušným je Krajský súd v Žiline, keďže v jeho obvode má sídlo orgán verejnej správy, ktorý vo veci rozhodoval v prvom stupni. 8. Nakoľko v uvedenej veci bolo zistené, že Krajský súd v Bratislave nie je miestne príslušným na konanie v predmetnej veci, vec bude po právoplatnosti tohto uznesenia postúpená Krajskému súdu v Žiline. Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. d) SSP).

